**Мавзу:Kimyoviy usulda turmaklash**

**Reja**:

**1**. Kimyoviy usulda turmaklash.

**2**. Kimyoviy usulda turmaklashning bosqichlari.

**3**. Kimyoviy usulda turmaklangan sochlarni parvarish qilish.

**Kimyoviy usulda turmaklash**. Hech qanday boshqa usul ko‘rimsiz sochlarga joziba berish va sog‘lom sochlarni barbod qilish imkoniyatiga ega emas Chunki bu usul qo‘llanganda uning salbiy asoratlari amalda tiklanmaydi. Shuning uchun ham mijoz kimyoviy usulda iltimos qilib murojaat qilgudek bo‘lsa, usta e’tiborni quyidagilarga qaratmog‘i lozim:

**1.** Sochni kimyoviy usulda turmaklashda soch turi, holati va soch shaklini hisobga olish lozim. Sartarosh mijozni va uning sochini yaxshi bilsa, foydadan xoli bo‘lmaydi.

**2.** Mijoz aslida nimani xohlashini bilib olish lozim. Undan o‘ta jingalak turmaklanishnimi, yirik to‘lqinlarnimi, yumshoq to‘lqinlarnimi yoki umuman sochni to‘lqinlantirmasdan faqat shishirib qo‘yish so‘raladimi? Bunday holda turli jurnallar va rasmlar bo‘lgani yaxshi yordam beradi.

**3.** Har qanday soch shakli ham uni bir necha marta kaltaroq qilib ko‘rsatadi. Yelkagacha tushib turgan silliq sochlarga shakl berilganda, ular bo‘yingacha ko‘tarilib qoladi. Buning ustiga, shakl berishdan oldin yoki keyin sochning shikastlangan joylarini kesib tashlashga ham to‘g‘ri kelishi mumkin.

**4**. Kimyoviy turmaklashning natijasi sochni qanday olishga ham bog‘liq. Faqat zinapoya usulida qirqilgan sochlardan haqiqiy jingalak yaratish mumkin. Agar mijoz to‘lqinli sochlarni istasa, unda sochning uzunligini bir xil qilib uchini to‘mtoq etib kesgan ma’qul.

**5.** Kimyoviy usulda soch turmaklaganlar doimo sochini tartibga keltirib turishi kerak. Havo yordamida faqat qattiq jingalaklarni quritsa bo‘ladi. To‘lqinli soch tutamlarini esa doimo bigudiga o‘rab turish yoki ko‘pikli fiksator bilan joylashtirib turishni talab qiladi. Kimyoviy usuldan yagona maqsad oldingi 43 to‘g‘ri taraladigan bo‘shroq shakl o‘rniga mustahkam va qattiq shakl yaratishdan iborat.

**6**. Yaxshilab parvarish qilib turilmasa kimyoviy turmaklangan shaklning chiroyli ko‘rinishi uzoqqa bormaydi. Sochni uzoq muddatga jingalak shaklga keltirish uchun quyidagi usullar qo‘llaniladi: issiqlik bilan, bug‘ yordamida va kimyoviy usulda. Ishda maxsus bigudilar naysimon qalamchalar va yog‘och qalamchalar (koklyushki)dan foydalaniladi. Qalamchalarning aylanasi (diametri) 0,3 sm dan 1,2 sm gacha bo‘lishi mumkin. Buning uchun sochning ko‘ndalang shaklini o‘zgartirish va jingalak shaklni iloji boricha ko‘proq muddat saqlanishini ta’minlashga harakat qilinadi. Bunda yuqori darajadagi issiqlik va maxsus aralashmalardan samarali foydalaniladi. Uzoq vaqt saqlanib qolmaydigan shakllarni berish va sochlarni jingalak qilish uchun aylanasi 2 sm dan 5 sm gacha bo‘lgan bigudilar ishlatiladi. Sochga ma’lum shakl berib, uni quritish uchun mo‘tadil aralashmalardan foydalaniladi. Bu usulda sochning ko‘ndalang shakli tubdan o‘zgarmaydi va hosil qilingan shakl uzoq muddat saqlanmaydi. Sochga jingalak yoki burama shakl berish jarayoni alohida amalga oshirilishi bois, birin-ketin har ikkala amalni bajargan ma’qul. Buning uchun avval uzoq muddatli turmaklash usulini qo‘llab, keyin yirik bigudilar yordamida sochga shakl berilsa, bunday shakl uzoqroq muddat saqlanib qolishi mumkin. Tushunarliroq bo‘lishi uchun «bigudi» so‘zini ishlatishni ikki turga bo‘linsa, maqsadga muvofiq bo‘ladi. Sochga umumiy shakl beruvchi va diametri 1,5 sm dan yuqori bo‘lgan soch o‘rash moslamalarini bigudi deb ataymiz. Sochni uzoq muddatga saqlanadigan gajak holiga keltirishda ishlatiladigan moslamalarni tayoqchalar (koklyushka) va naysimon tayoqchalar (трубочные стержни) deb ataymiz.

**Kimyoviy usulda turmaklashning bosqichlari**.

Soch turmaklashning har qanday kimyoviy usuli 3 bosqichdan iborat bo‘ladi va har bir bosqich alohida va katta e’tiborni talab qiladi.

**Birinchi bosqich.** Sochni to‘lqinlantiradigan suyuqlik sochning ichiga kirib o‘ziga xos ko‘prikchalarni shakllantiradi (серые мостики). Bu kimyoviy suyuqlik sochga berilgan shaklni mustahkam tutib turishga ko‘maklashadi. Suyuqlik surtilgan dastlabki paytda soch yumshab, sochga kirish osonlashadi. Bu kimyoviy suyuqlikning nomi tioglikol kislotasi deyiladi yo bo‘lmasa unga yaqin bo‘lgan tioglikol kislota efiri ham shu vazifani bajaradi. Qo‘llanilgan suyuqlik va uning ta’sir etish vaqti sochning xususiyatiga to‘la mos kelishini unutmaslik lozim. Juda kuchsiz suyuqlikni oz vaqt davomida ushlab turish natijasida sochga berilgan shakl ham kuchsiz chiqadi. Juda kuchli aralashma ko‘p ushlab turilsa salbiy ta’sir qiladi.

**Ikkinchi bosqich.** Suyuqlik ta’siridagi sochning ichki ipsimon qatlami yumshab, tayoqchalarga ulanib berilayotgan shaklga tobora bo‘ysuna boshlanadi. Sartarosh bu jarayoni diqqat bilan kuzatib borishi lozim. Har zamonda o‘ralgan sochlarni ochib sochni eng sog‘lom qismi bo‘lgan ildiz tarafini ko‘zdan kechirib qo‘yish lozim. Bigudining diametri qancha ingichka bo‘lsa, jingalak ham shunchalik mayda va mustahkam, qanchalik yirik bo‘lsa shunchalik bo‘sh bo‘lib chiqadi.

**Uchinchi bosqich**. Kimyoviy aralashma o‘z vazifasini bajarib bo‘lishi bilan sochni yaxshilab chayib yuborish kerak. Aralashmaning kuchsiz yoki kuchliligiga qarab soch 3 daqiqadan 5 daqiqagacha chayiladi. Agar soch yaxshi chayilmasdan kimyoviy aralashmaning qoldig‘i qolib ketsa, o‘z ta’sirini davom ettirib, sochni butunlay ishdan chiqarib qo‘yishi mumkin.Yuvilgan soch yangi shaklga ega bo‘lib, bu shaklni endi mustahkamlash kerak. Buning uchun vodorod peroksididan foydalangan holda «fiksaj» ishlatiladi. Shuni esdan chiqarmaslik kerakki, agar sochga «fiksaj» yaxshilab surtib chiqilmasa, unda berilgan shakl uzoq vaqt saqlanib qolmaydi. Kimyoviy usulda turmaklangan sochlarni parvarish qilish.

****

